**กรมสื่อสารอิเล็กทรอนิกส์ทหารอากาศ** (อังกฤษ: Directorate of Communications and Electronics, Royal Thai Air Force) เป็นส่วนราชการที่ขึ้นตรงกับกองทัพอากาศไทย ซึ่งมีบทบาทในการสื่อสารอิเล็กทรอนิกส์, การแพร่สัญญาณ, มาตรวิทยา, การพัสดุสื่อสารอิเล็กทรอนิกส์ ตลอดจนการสงครามอิเล็กทรอนิกส์ โดยมีเจ้ากรมสื่อสารอิเล็กทรอนิกส์ทหารอากาศคนปัจจุบันคือ พลอากาศโทสิทธิศักดิ์ สายเงิน​

รองเจ้ากรมสื่อสารอิเล็กทรอนิกส์ทหารอากาศ คนปัจจุบัน​ได้แก่ พลอากาศตรี ธีระวัฒน์ อินทรไพโรจน์​​ และ พลอากาศตรี พัฒนพงศ์ พัฒนะมงคล​

นอกจากนี้ กรมสื่อสารอิเล็กทรอนิกส์ทหารอากาศ ได้เชื่อมต่อข้อมูลเตือนภัยกับศูนย์เตือนภัยพิบัติแห่งชาติ และกรมอุตุนิยมวิทยา เพื่อลดความเสียหายจากภัยธรรมชาติ ตลอดจนช่วยเหลือผู้ประสบภัยทางอากาศ

ประวัติ
-------

วันที่ 3 ธันวาคม พ.ศ. 2483 ได้เกิดกรณีพิพาทอินโดจีน กองทัพอากาศไทยจึงจัดตั้งกองบัญชาการทหารอากาศสนาม และจัดตั้งกองสื่อสารสนาม เป็นศูนย์กลางการติดต่อภาคสนาม ครั้นสิ้นสุดกรณีพิพาทอินโดจีน กองทัพอากาศไทยได้ให้กองสื่อสารสนามไปปฏิบัติหน้าที่ ณ เขตดอนเมือง

ส่วน พ.ศ. 2484 ระหว่างสงครามมหาเอเชียบูรพา หน่วยสื่อสารได้รับการบรรจุเข้าอัตรากำลังในฐานะกองสื่อสารทหารอากาศสนาม กระทั่ง พ.ศ. 2487 สงครามโลกครั้งที่สองได้ทวีความรุนแรงขึ้น ทางกองทัพอากาศจึงได้ย้ายหน่วยสื่อสารทหารอากาศจากดอนเมืองไปยังเขตบางเขน กรุงเทพมหานคร และมีฐานะเป็นแผนกสื่อสาร โดยขึ้นตรงกับกรมเสนาธิการทหารอากาศ

วันที่ 22 กันยายน พ.ศ. 2491 ได้มีการยกฐานะแผนกสื่อสารเดิมที่ขึ้นตรงกับกรมเสนาธิการทหารอากาศ เป็นกรมสื่อสารทหารอากาศ โดยขึ้นตรงกับกองทัพอากาศไทย กระทั่งวันที่ 17 ตุลาคม พ.ศ. 2534 มีพระราชกฤษฎีกาแบ่งส่วนราชการให้กรมอิเล็กทรอนิกส์ทหารอากาศเป็นหน่วยขึ้นตรงกับกองทัพอากาศไทย โดยมีหน้าที่ควบคุมตรวจตราวิทยาการด้านอิเล็กทรอนิกส์และคอมพิวเตอร์ ตลอดจนรับโอนงานการสงครามอิเล็กทรอนิกส์ จากกรมสื่อสารทหารอากาศ

ใน พ.ศ. 2552 กองทัพอากาศไทยพิจารณาปรับโครงสร้างส่วนราชการใหม่ โดยได้รวมกรมอิเล็กทรอนิกส์ทหารอากาศ และงานบางส่วนจากรมการลาดตระเวนทางอากาศ มาอยู่ในความรับผิดชอบของกรมสื่อสารทหารอากาศ และเปลี่ยนชื่อใหม่เป็นกรมสื่อสารอิเล็กทรอนิกส์ทหารอากาศ

เดือนมิถุนายน พ.ศ. 2561 ได้มีการประชุมเพื่อหารือแนวทางพัฒนาความร่วมมือด้านมาตรวิทยา ระหว่างกรมสื่อสารอิเล็กทรอนิกส์ทหารอากาศ กับสถาบันมาตรวิทยาแห่งชาติ และเดือนพฤษภาคม พ.ศ. 2563 กรมสื่อสารอิเล็กทรอนิกส์ทหารอากาศได้รับมอบหมายจากพลอากาศเอก มานัต วงษ์วาทย์ ผู้บัญชาการทหารอากาศ ในการจัดทำระบบให้บริการออนไลน์แก่กำลังพลกองทัพอากาศ เพื่อลดการระบาดทั่วของโควิด-19

กิจกรรมเพื่อสังคม
-----------------

เดือนมกราคม พ.ศ. 2558 กรมสื่อสารอิเล็กทรอนิกส์ทหารอากาศได้มอบผ้าห่มและเครื่องกันหนาว ให้แก่ผู้สูงอายุและผู้ยากไร้ ที่อำเภอกันทรวิชัย จังหวัดมหาสารคาม

ยุทโธปกรณ์
----------

* เครื่องฝึกบินจำลอง (flight simulator)

อ้างอิง
-------

1. 1 2 3 4 5  พระราชกฤษฎีกา แบ่งส่วนราชการและกำหนดหน้าที่ของส่วนราชการ กองทัพอากาศ กองทัพไทย กระทรวงกลาโหม พ.ศ. ๒๕๕๒
2. 1 2 3 4 5 6  "กว่าจะเป็น "กรมสื่อสารอิเล็กทรอนิกส์ทหารอากาศ"". คลังข้อมูลเก่าเก็บจากแหล่งเดิมเมื่อ 2021-07-25. สืบค้นเมื่อ 2021-07-25.
3. ↑  "ความเป็นมาของ เข็มฉัตรชัย" (PDF). คลังข้อมูลเก่าเก็บจากแหล่งเดิม (PDF)เมื่อ 2021-07-25. สืบค้นเมื่อ 2021-07-25.
4. ↑  โปรดเกล้าฯ "พระราชทานยศทหารชั้นนายพล" จำนวน 530 ราย ประกาศลงราชกิจจาฯ
5. ↑  "ประกาศสำนักนายกรัฐมนตรี เรื่อง ให้นายทหารรับราชการ". *ราชกิจจานุเบกษา*. 2022-09-10. คลังข้อมูลเก่าเก็บจากแหล่งเดิมเมื่อ 2022-09-12. สืบค้นเมื่อ 2022-09-10.
6. ↑
7. ↑  โปรดเกล้าฯ "พระราชทานยศทหารชั้นนายพล" จำนวน 530 ราย ประกาศลงราชกิจจาฯ
8. ↑  "ประกาศสำนักนายกรัฐมนตรี เรื่อง ให้นายทหารรับราชการ". *ราชกิจจานุเบกษา*. 2022-09-10. คลังข้อมูลเก่าเก็บจากแหล่งเดิมเมื่อ 2022-09-12. สืบค้นเมื่อ 2022-09-10.
9. ↑  ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม 140 ตอน 209 ง หน้า 44 วันที่ 30 สิงหาคม 2566
10. ↑  ประกาศสำนักนายกรัฐมนตรี - ราชกิจจานุเบกษา
11. ↑  ทอ.พัฒนาการแจ้งเตือนภัยพิบัติ เพื่อลดความเสียหายที่เกิดจากภัยพิบัติ
12. ↑  "กองทัพอากาศ" ร่วมพัฒนาระบบแจ้งเตือนภัยพิบัติ
13. ↑  กรมสื่อสารอิเล็กทรอนิกส์ทหารอากาศ หารือด้านมาตรวิทยา (15 มิถุนายน 2561)
14. ↑  ผบ.ทอ.สั่งกำลังพลรองรับ "New Norm" - เดลินิวส์
15. ↑  "กรมสื่อสารอิเล็กทรอนิกส์ทหารอากาศและสถานีวิทยุกระจายเสียงทหารอากาศ 014 มหาสารคามมอบผ้าห่มและเครื่องกันหนาว". คลังข้อมูลเก่าเก็บจากแหล่งเดิมเมื่อ 2021-07-24. สืบค้นเมื่อ 2021-07-25.
16. ↑  "บิ๊กป้อม" เยี่ยมชมหน่วยงานซ่อมเครื่องบินทัพฟ้า สยามรัฐ

แหล่งข้อมูลอื่น
---------------

* เว็บไซต์ทางการ